stanford-oval/wikipedia huggingface dataset:
ช้องมาศ บางชะวงษ์
ประวัติ

กวางมีชื่อเดิมว่า ธนพร บางชะวงษ์ เกิดเมื่อวันที่ 3 พฤศจิกายน พ.ศ. 2533 สำเร็จการศึกษาระดับอุดมศึกษา จากสาขาประชาสัมพันธ์ วิทยาลัยนิเทศศาสตร์ มหาวิทยาลัยรังสิต เนื่องจากกวางอยู่ในบริษัทจัดหานักแสดง (โมเดลลิ่ง) มาตั้งแต่สมัยเรียน จึงมีโอกาสถ่ายงานหลายอย่าง เช่น โฆษณา มิวสิกวิดีโอ จนกระทั่งขณะศึกษาอยู่ชั้นปี 3 กวางได้ทำหน้าที่เป็นพรีเซนเตอร์ให้กับมหาวิทยาลัยรังสิต แล้วมีผู้จัดคนหนึ่งมองเห็นความสามารถ กวางจึงถูกเรียกเข้าไปเล่นละคร และได้เซ็นสัญญาเป็นนักแสดงในสังกัดช่อง 7HD โดยมีผลงานละครเรื่องแรกคือ แข่งรักนักซิ่ง เมื่อปี พ.ศ. 2557
ชีวิตส่วนตัว กวางคบหากับ แบม - ปีติภัทร คูตระกูล พิธีกรและดีเจ มาตั้งแต่ปี พ.ศ. 2557 จนกระทั่งขอแต่งงานเมื่อวันที่ 12 ธันวาคม พ.ศ. 2565 โดยมีพิธีมงคลสมรสแบบคริสต์ เมื่อวันที่ 22 กันยายน พ.ศ. 2566 ที่อาสนวิหารอัสสัมชัญ เขตบางรัก และพิธีฉลองมงคลสมรสในอีก 2 วันถัดมา ที่โรงแรมโฟร์ซีซันส์ กรุงเทพ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7HD
| ปี พ> ศ. | เรื่อง | รับบทเป็น |
| --- | --- | --- |
| 2557 | แข่งรักนักซิ่ง | หลินจง |
| 2558 | ดั่งสวรรค์สาป | เจนจิรา |
| 2559 | ลูกไม้ไกลต้น | มธุรส |
| 2559 | นางฟ้าเปื้อนฝุ่น | ธนัญญา |
| 2560 | สื่อสองโลก | ธาริน |
| 2560 | มัสยา | นาฏลดา |
| 2561 | แม่อายสะอื้น | รินคำ |
| 2566 | ดั่งฟ้าสิ้นตะวัน | ลิลลี่ |
| 2567 | ไฟน้ำค้าง | เเอนนา |
| 2568 | กุหลาบเล่นไฟ | ต้อยติ่ง |
ดูเพิ่ม

ปีติภัทร คูตระกูล
แหล่งข้อมูลอื่น

Chongmas Bangchawong ที่เฟซบุ๊ก
𝐂𝐇𝐎𝐍𝐆𝐌𝐀𝐒 𝐁𝐀𝐍𝐆𝐂𝐇𝐀𝐖𝐎𝐍𝐆💛 ที่อินสตาแกรม
อี ซึง-กี

| อี ซึง-กี |
| --- | --- |
อีในเดือนมกราคม 2021
เกิด:  (1987-01-13) 13 มกราคม ค.ศ. 1987 (37 ปี) เขตโทบง โซล ประเทศเกาหลีใต้
การศึกษา: มหาวิทยาลัยทงกุก
อาชีพ:  นักร้อง  นักแสดง  พิธีกร  ผู้ให้ความบันเทิง 
ปีปฏิบัติงาน: 2004–ปัจจุบัน
ตัวแทน:  HumanMade  BPM 
คู่สมรส: อี ดา-อิน (สมรส 2023)
บุตร: 1 คน
อาชีพทางดนตรี
แนวเพลง:  เคป็อป  บัลลาด 
ค่ายเพลง:  Hook Entertainment  HumanMade  BPM 
 นักดนตรี

ชื่อเกาหลี
ฮันกึล: 이승기
ฮันจา: 李昇基
อาร์อาร์: I Seung-gi 
เอ็มอาร์: Ri Sŭnggi 
 
เว็บไซต์: leeseunggi.co.kr
อี ซึง-กี (เกาหลี: 이승기; ฮันจา: 李昇基; อักษรโรมัน: Lee Seung-gi; เกิด 13 มกราคม ค.ศ. 1987) เป็นนักร้อง นักแสดง พิธีกร และเอนเตอร์เทนเนอร์ชาวเกาหลีใต้ ในฐานะหนึ่งในคนดังที่ได้รับค่าตอบแทนสูงที่สุดของเกาหลีใต้และเป็นผู้รับรางวัลและคำชื่นชมมากมายรวมถึงรางวัลโกลเดนดิสก์อะวอดส์ สำหรับดนตรี และรางวัลBaeksang Arts Award สำหรับการแสดง อีได้รับการนำเสนอหลายครั้งในรายชื่อ ผู้ทรงอิทธิพลในเกาหลีของฟอร์บ ตั้งแต่ปี 2010 และล่าสุดอยู่ในอันดับที่ 6 ในปี 2022 ความสำเร็จของเขาในฐานะนักร้องนักแสดงและพิธีกรทำให้เขาได้รับฉายาว่า "Triple Threat" ผู้ให้ความบันเทิงและทำให้เขากลายเป็นดาราฮันรยู ชั้นนำ
เขามีเพลงฮิตมากมายในฐานะนักร้อง เช่น "Because You're My Woman", "Return" และ "The Ordinary Man" เขาได้รับการยอมรับมากขึ้นในฐานะนักแสดงและได้รับความนิยมในบางส่วนของเอเชียจากบทบาทนำในละครยอดนิยม เช่น มรดกรัก ฉบับพันล้านวอน (2009), แฟนผม! เป็นจิ้งจอกครับ (2010), รักยิ่งใหญ่...หัวใจเพื่อเธอ (2012), คัมภีร์ตระกูลจิ้งจอก (2013), สายลับน้องใหม่ สไตล์กังนัม (2014), ตำนานไซอิ๋วฉบับเกาหลี (2017-2018), เจาะแผนลับเครือข่ายนรก (2019) และ นักล่ามนุษย์ (2021) เขาเป็นสมาชิกในซีซั่นแรกของรายการวาไรตี้สุดสัปดาห์ 2 วัน 1 คืน ตั้งแต่เดือนพฤศจิกายน ค.ศ. 2007 ถึงกุมภาพันธ์ ค.ศ. 2012 และเป็นพิธีกรรายการทอล์คโชว์ สตรองฮาร์ท ตั้งแต่เดือนตุลาคม ค.ศ. 2009 ถึงเมษายน ค.ศ. 2012
อีถูกจัดให้ติดอยู่ในรายชื่อ ผู้ทรงอิทธิพลในเกาหลีของฟอร์บ ครั้งแรก ในปี 2010 โดยอยู่ในอันดับที่ 7 ต่อมาได้อยู่ในอันดับที่ 4 ในปี 2011 และอันดับที่ 6 ในปี 2012, 2015 และ 2022
ในปี 2021 อีได้รับเลือกให้เป็นหนึ่งในนักแสดง 200 คน (ชาย 100 คนและหญิง 100 คน) ที่จะเข้าร่วมแคมเปญ Korean Actors 200 ซึ่งดำเนินการโดยKorean Film Council (KOFIC)จุดมุ่งหมายของโครงการนี้คือการคัดเลือกนักแสดงที่เป็นตัวแทนปัจจุบันและอนาคตของภาพยนตร์เกาหลีได้ดีที่สุด และแนะนำพวกเขาให้รู้จักกับบุคคลอื่นที่ทำงานในอุตสาหกรรมภาพยนตร์ในต่างประเทศ
ชีวิตส่วนตัว > รับราชการทหาร

เมื่อวันที่ 1 กุมภาพันธ์ ค.ศ. 2016 อี ซึง-กี เริ่มรับราชการทหารเป็นเวลา 21 เดือนในฐานะทหารกองประจำการ โดยเข้ารับการฝึกที่ Nonsan Army Recruit Training Center ใน Chungcheongnam-do หลังจากฝึกที่นั่นเป็นเวลา 5 สัปดาห์และได้รับคะแนนสูงสุดในกองร้อยที่เขาฝึก เขาถูกส่งไปทำหน้าที่ที่ได้รับมอบหมายหลังจากเสร็จสิ้นการฝึก ซึ่งเขาได้รับรางวัล Honors Citation มีรายงานว่ามีการมอบรางวัลแก่ทหาร 4 นายจาก 4 กองร้อย กองร้อยละ 1 นาย
ชีวิตส่วนตัว > ความสัมพันธ์และการแต่งงาน

อี ซึง-กี คบหากับนักแสดงสาวรุ่นน้องอี ดา-อิน บุตรสาวของนักแสดงหญิงชื่อดังคย็อน มี-รี ที่โด่งดังจากบท แชซังกุง ในแดจังกึม จอมนางแห่งวังหลวง และพระนางฮเยกย็อง ในลีซาน จอมบัลลังก์พลิกแผ่นดิน ตั้งแต่ปลายปี ค.ศ. 2020 ต่อมาในวันอังคารที่ 7 กุมภาพันธ์ ค.ศ. 2023 อี ซึง-กีได้ประกาศหมั้นกับอี ดา-อินในจดหมายที่โพสต์ในบัญชีโซเชียลมีเดียของเขาและจะมีพิธีสมรสในวันอังคารที่ 7 เมษายน ค.ศ. 2023
อัลบั้ม

Vol.1 The Dream of a Moth ( 1 มิถุนายน ค.ศ. 2004)
Title: 내 여자라니까 (Because You're My Girl), 삭제 (Delete)
Vol.2 Crazy For U ( 3 กุมภาพันธ์ ค.ศ. 2006)
Title: 하기 힘든 말 (Words That Are Hard To Say)
Remake Albums: When A Man Loves A Woman (남자가 여자를 사랑할 때 Vol.1) ( 14 กันยายน ค.ศ. 2006)
Title: 제발 (Please), 원하고 원망하죠 (Desire And Hope)
Love - The 1st Concert [อัลบั้มการแสดงสด] ( 9 เมษายน ค.ศ. 2007)
Vol.3 Story of Separation (17 สิงหาคม ค.ศ. 2007)
Title: 착한 거짓말 (White Lie), 왜...가니 (Why... Are You Leavin)
Vol.3.5 Unfinished Story (14 พฤศจิกายน ค.ศ. 2007)
Title: 아직 못 다한 이야기 (Unfinished Story)
Remake Albums: When A Man Loves A Woman Vol.2 (남자가 여자를 사랑할 때 Vol.2) ( 24 มิถุนายน ค.ศ. 2008)
Title: 다 줄꺼야 (I'll Give You All)
Vol.4 Shadow (17 กันยายน ค.ศ. 2009)
Title: 우리 헤어지자 (Let's Break Up)
Vol.4.5 Shadow (Repackage) (19 มกราคม ค.ศ. 2010)
Title: 사랑이 술을 가르쳐 Love Taught Me To Drink (feat. 백찬 from 8Eight), 처음처럼 그때처럼 Like The Beginning, Just Like Then (feat. 강민경 from Davichi)
Vol.5 Tonight (27 ตุลาคม ค.ศ. 2011)
Title: 친구잖아 (Aren't We Friends), 연애시대 (Time for Love) (feat. Ra.D, 한효주)
Japanese Albums: 恋愛時代 (Time for Love) (6 มีนาคม ค.ศ. 2012)
Title:  恋愛時代(Time for Love), チングジャナ 友達だから (Aren’t We Friends)
Compilation Albums: Lee Seung Gi – The Best (18 เมษายน ค.ศ. 2012)
Vol.5.5 Forest (Mini Album) (22 พฤศจิกาบน ค.ศ. 2012)
Title: 되돌리다 (Return)
And... ( ปี 2015)
Title: เพลงWind เพลง and goodbye เพลง love
The Project ( ปี 2020)
Title: เพลง The Ordinary Man
ซิงเกิล

Confession (고해) (Remake song) (21 กรกฎาคม ค.ศ. 2004)
Let's Go On A Vacation (여행을 떠나요) (Remake song) (19 พฤษภาคม ค.ศ. 2008)
Will You Marry Me (결혼해 줄래) (feat. Bizniz) (18 มิถุนายน ค.ศ. 2009)
Like The Beginning, Just Like Then (처음처럼 그때처럼) (feat. Kang Min Kyung from Davichi) (22 ธันวาคม ค.ศ. 2009)
Smile Boy (Rock ver.) (with Kim Yuna) (1 มิถุนายน ค.ศ. 2010)
Smile Boy 2010 (18 มิถุนายน ค.ศ. 2010)
Losing My Mind (정신이 나갔었나봐) (4 สิงหาคม ค.ศ. 2010)
From Now On I Love You (지금부터 사랑해) (16 กันยายน ค.ศ. 2010)
Time for Love (연애시대) (feat. Ra.D, narr. Han Hyo Joo) (14 ตุลาคม ค.ศ. 2011)
Last Word (마지막 그 한마디) (26 พฤษภาคม ค.ศ. 2013)
การปรากฏตัวในโทรทัศน์ > ซิตคอม

MBC "Nonstop 5" (ค.ศ. 2005)
การปรากฏตัวในโทรทัศน์ > ละคร

KBS "Famous Princesses/The Infamous Chil Sisters" (소문난 칠공주) (ค.ศ. 2006)
SBS "Brilliant Legacy" (찬란한 유산) (ค.ศ. 2009)
SBS "My Girlfriend is a Nine-Tailed Fox" (내 여자친구는 구미호) (ค.ศ. 2010)
MBC "The King 2 hearts" (더킹투허츠) (ค.ศ. 2012)
MBC "Gu Family Book" (ค.ศ. 2013)
SBS "You're All Surrounded" (ค.ศ. 2014)
TVN  "A Korean Odyssey" (화유기) (ค.ศ. 2017)
SBS  "เจาะแผนลับเครือข่ายนรก" (ค.ศ. 2019)
TVN  "Mouse" (마우스) (ค.ศ. 2021)
KBS "TheLawCafe" ( 법대로사랑하라 ) (ค.ศ. 2022
การปรากฏตัวในโทรทัศน์ > รายการปกิณกะบันเทิง

SBS "Good Sunday" X-Man(ปริศนาเขาคือใคร) (แขกรับเชิญ)
SBS "Love Letter" (แขกรับเชิญ)
KBS "Happy Sunday" Heroine 6 (แขกรับเชิญ)
KBS "Happy Sunday" 1 night 2 days (1박2일) (สมาชิกประจำ) (ค.ศ. 2007 - 2012)
SBS "Strongheart" (เป็นพิธีกร) (ค.ศ. 2009 - 2012)
SBS "Good Sunday" Running Man (Ep.120-121, 174) (แขกรับเชิญ)
TvN "Noonas Over Flowers" (เด็กยกกระเป๋า/สมาชิกรายการ) (ค.ศ. 2013)
SBS "Master in the House " , "집사부일체; also known as All the Butlers" (เป็นพิธีกรหลัก) (2018-ปัจจุบัน)
Mnet "PRODUCE 48" (เป็นพิธีกรหลัก,ตัวแทนโปรดิวเซอร์)(ค.ศ. 2018)
netflix "Busted" S2 & S3 (ค.ศ. 2019-2021)
SBS "Little forest"  (ค.ศ. 2019)
TvN "Friday Joy package" (ค.ศ. 2020)
netflix "Twogether" (ค.ศ. 2020)
TvN "Hometown flex" (ค.ศ. 2020)
JTBC "Sing again" (ค.ศ. 2020-2021)
SBS "TeamUp072" หรือ "편먹고공치리"   (ค.ศ. 2021)
SBS "LOUD"   (แขกรับเชิญSuper Agent  / Mc) (ค.ศ. 2021)
netflix " "NewWorld " "신세계로부터"(ค.ศ. 2021)
แหล่งข้อมูลอื่น

เว็บไซต์ทางการ (ในภาษาเกาหลี)
เว็บไซต์ทางการ (ในภาษาญี่ปุ่น)
อี ซึง-กี ที่ฮันซีเนมา
อี ซึง-กี ที่โคเรียนมูวีเดตาเบส
อี ซึง-กี ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สหรัฐ  เกาหลี 
ศิลปิน:  มิวสิกเบรนซ์
ตำบลช่องไม้แก้ว

| ตำบลช่องไม้แก้ว |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Chong Mai Kaeo
ตำบลช่องไม้แก้วที่ตั้งในภาคใต้แสดงแผนที่จังหวัดชุมพรตำบลช่องไม้แก้วตำบลช่องไม้แก้ว (ภาคใต้ (ประเทศไทย))แสดงแผนที่ภาคใต้ (ประเทศไทย)ตำบลช่องไม้แก้วตำบลช่องไม้แก้ว (ประเทศไทย)แสดงแผนที่ประเทศไทย
พิกัด: 10°05′26″N 99°03′45″E﻿ / ﻿10.090481°N 99.062413°E﻿ / 10.090481; 99.062413
ประเทศ: ไทย
จังหวัด: ชุมพร
อำเภอ: ทุ่งตะโก
พื้นที่
 • ทั้งหมด: 92.5 ตร.กม. (35.7 ตร.ไมล์)
ประชากร (2562)
 • ทั้งหมด: 6,102 คน
 • ความหนาแน่น: 66 คน/ตร.กม. (170 คน/ตร.ไมล์)
รหัสไปรษณีย์ : 86220
รหัสภูมิศาสตร์: 860804
 ส่วนหนึ่งของสารานุกรมประเทศไทย
| องค์การบริหารส่วนตำบลช่องไม้แก้ว |
| --- | --- |
องค์การบริหารส่วนตำบล
ประเทศ:  ไทย
จังหวัด: ชุมพร
อำเภอ: ทุ่งตะโก
การปกครอง
 • นายก: นายวีระศักดิ์ สวัสดิ์วงศ์
รหัส อปท.: 06860803
ที่อยู่ที่ทำการ: ที่ทำการองค์การบริหารส่วนตำบลช่องไม้แก้ว ตำบลช่องไม้แก้ว อำเภอทุ่งตะโก จังหวัดชุมพร 86220
โทรศัพท์: 0 7797 9245
โทรสาร: 0 7797 9246
เว็บไซต์: http://https://www.chongmaikeaw.go.th
 ส่วนหนึ่งของสารานุกรมประเทศไทย
ช่องไม้แก้ว เป็นตำบลหนึ่งในอำเภอทุ่งตะโก จังหวัดชุมพร พื้นที่ทั้งหมดอยู่ในความรับผิดชอบของ องค์การบริหารส่วนตำบลช่องไม้แก้ว ตั้งอยู่ห่างจากอำเภอทุ่งตะโก ประมาณ 4.50 กิโลเมตร
อาณาเขตติดต่อ

ทิศเหนือ ติดต่อกับตำบลนาสัก (อำเภอสวี)
ทิศตะวันออก ติดต่อกับตำบลทุ่งตะไคร
ทิศใต้ ติดต่อกับตำบลตะโก
ทิศตะวันตก ติดต่อกับตำบลเขาค่าย (อำเภอสวี)
การปกครอง

ตำบลช่องไม้แก้วแบ่งการปกครองออกเป็น 8 หมู่บ้าน โดยมีหมู่บ้านดังต่อไปนี้
หมู่ที่ 1	บ้านเขาขวาง
หมู่ที่ 2 บ้านเขาหมาแหงน
หมู่ที่ 3 บ้านคลองโชน
หมู่ที่ 4	บ้านเขาวงกรด
หมู่ที่ 5	บ้านวังปลา
หมู่ที่ 6	บ้านทอนอม
หมู่ที่ 7	บ้านห้วยไทร
หมู่ที่ 8	บ้านห้วยใหญ่
ออกขุนศรีวิสารวาจา

| ออกขุนศรีวิสารวาจา |
| --- | --- |
ภาพวาดของคณะราชทูตสยามซึ่งเดินทางไปยังประเทศฝรั่งเศสเมื่อ พ.ศ. 2229 ประกอบด้วย ออกพระวิสุทธสุนทร ราชทูต (กลาง ถือพระราชสาสน์) ออกหลวงกัลยาณไมตรี อุปทูต (ซ้าย) และขุนศรีวิสารวาจา ตรีทูต (ขวา)
มีชื่อเสียงจาก: การเป็นตรีทูตของ เจ้าพระยาโกษาธิบดี (ปาน)
ขุนศรีวิสารวาจา เป็นบุคคลที่มีตัวตนจริงในประวัติศาสตร์ เป็นขุนนางและนักการทูตชาวสยามที่ได้เดินทางไปเยือนประเทศฝรั่งเศสในฐานะตรีทูตของเจ้าพระยาโกษาธิบดี (ปาน) เมื่อ พ.ศ. 2229
ออกขุนศรีวิสารวาจา สันนิษฐานว่าอาจจะเกิดในราวปี 2199–2204 ในช่วงต้นรัชสมัยของสมเด็จพระนารายณ์มหาราช ส่วนบิดาของออกขุนศรีวิสารวาจานั้นเคยเป็นราชทูตเดินทางไปเจริญสัมพันธไมตรีกับโปรตุเกส สำหรับออกขุนศรีวิสารวาจานั้นก่อนเป็นตรีทูตเดินทางไปฝรั่งเศสเคยเป็นทูตเดินทางไปเจริญสัมพันธไมตรีที่จักรวรรดิโมกุล มาแล้ว
ส่วนสาเหตุที่ท่านได้เป็นตรีทูตเดินทางไปฝรั่งเศสคงเป็นเพราะต้องการให้ท่านได้เรียนรู้งานโดยสันนิษฐานว่าบิดาและท่านอาจจะรับราชการอยู่ในกรมท่า แต่ตัวท่านก็เกือบมิได้เดินทางไปฝรั่งเศส เนื่องจากก่อนเดินทางเพียง 8 วันได้มีผู้ถวายฎีกาต่อสมเด็จพระนารายณ์มหาราช ฟ้องร้องท่านด้วยเรื่องราวบางอย่างแต่ฎีกาฉบับนั้นก็ถูกตีตกไป ซึ่งคณะทูตชุดนี้เดินทางไปฝรั่งเศสพร้อมกับคณะทูตของอาแล็กซ็องดร์ อัศวินแห่งโชมง ที่เดินทางเข้ามายังกรุงศรีอยุธยาเพื่อเจริญสัมพันธไมตรี โดยออกขุนศรีวิสารวาจาเป็นผู้อัญเชิญพระราชสาส์นก่อนส่งต่อให้ออกพระวิสูตรสุนทร
ต่อมาคณะทูตชุดนี้ได้เดินทางกลับกรุงศรีอยุธยาพร้อมกับซีมง เดอ ลาลูแบร์และโกลด เซเบอแร ดูว์ บูแล ที่เป็นทูตเดินทางเข้ามาเจริญพระราชไมตรีกับสมเด็จพระนารายณ์มหาราช โดยลาลูแบร์ได้บันทึกว่าออกขุนศรีวิสารวาจาได้ทำหน้าที่ถวายรายงานเรื่องราวที่ได้จดบันทึกมาตั้งแต่ต้นจนจบ ในเหตุการณ์การปฏิวัติสยาม พ.ศ. 2231 ออกขุนศรีวิสารวาจาได้เข้าร่วมก่อการกับทางฝั่งพระเพทราชา พร้อมกับออกพระวิสูตรสุนทร ราชทูต และออกหลวงกัลยาราชไมตรี อุปทูต ต่อมาในปี 2241 ท่านได้ทำหน้าที่เป็นหัวหน้าคณะขุนนางออกไปรับคณะทูตที่นำโดยบาทหลวงกีย์ ตาชาร์ ที่นำพระราชสาส์นของพระเจ้าหลุยส์ที่ 14 มาถวายแด่สมเด็จพระเพทราชา ณ เมืองมะริด
ในวัฒนธรรมสมัยนิยม

ปรากฏในละคร บุพเพสันนิวาส (พ.ศ. 2561) และ พรหมลิขิต (พ.ศ. 2566) รวมถึงภาพยนตร์ บุพเพสันนิวาส 2 (พ.ศ. 2565) ซึ่งทั้งสามเรื่องนี้รับบทโดย ธนวรรธน์ วรรธนะภูติ
ในละครเรื่อง บุพเพสันนิวาสและพรหมลิขิตกล่าวว่า ออกขุนศรีวิสารวาจามีชื่อจริงว่า เดช แต่ในความเป็นจริงไม่มีเอกสารใดกล่าวถึงชื่อของท่านเลย
ในละครบอกว่าท่านเป็นบุตรชายของ พระโหราธิบดี กับคุณหญิงจำปาและเป็นน้องชายของ ศรีปราชญ์ แต่ในประชุมพงศาวดาร ภาคที่ ๓๔ ไม่ได้กล่าวถึงครอบครัวของท่านเพียงแต่กล่าวว่าบิดาของท่านเคยเป็นทูตไปเมืองปอจุเกตหรือโปรตุเกสเพียงเท่านั้น
ดูเพิ่ม

ราชทูตสยามไปฝรั่งเศส (พ.ศ. 2229)
ตำรวจสหประชาชาติ

ระวังสับสนกับ ทบวงความปลอดภัยและความมั่นคงแห่งสหประชาชาติ
| ตำรวจสหประชาชาติ |
| --- | --- |
  ตราสหประชาชาติ 
แผนที่รัฐสมาชิกสหประชาชาติa
สำนักงานใหญ่: ดินแดนระหว่างประเทศ แมนฮัตตัน เมืองนิวยอร์ก
ภาษาราชการ:  6 ภาษา ภาษาอาหรับ  ภาษาจีน  ภาษาอังกฤษ  ภาษาฝรั่งเศส  ภาษารัสเซีย  ภาษาสเปน  
สมาชิก: 193 รัฐสมาชิก
ผู้นำ

• เลขาธิการ :  อังตอนียู กูแตรึช
• รองเลขาธิการ :  ฌอง-ปิแอร์ ลาครัวซ์
• ที่ปรึกษาตำรวจสหประชาชาติ :  หลุยส์ คาร์ริลโล
 
ก่อตั้ง

• ลงนามในกฎบัตรสหประชาชาติ : 26 มิถุนายน พ.ศ. 2488
• กฎบัตรมีผลบังคับใช้ : 24 ตุลาคม พ.ศ. 2488
 
เว็บไซต์ police.un.org/en
 แผนที่นี้ไม่ได้แสดงมุมมองของสมาชิกหรือสหประชาชาติเกี่ยวกับสถานะทางกฎหมายของประเทศใด ๆ และไม่ได้สะท้อนให้เห็นอย่างถูกต้องว่ารัฐบาลในพื้นที่ใดมีตัวแทนจากสหประชาชาติ 
ตำรวจสหประชาชาติ (อังกฤษ: United Nations Police: UNPOL) เป็นส่วนสำคัญของปฏิบัติการสันติภาพของสหประชาชาติ ปัจจุบัน เจ้าหน้าที่ตำรวจสหประชาชาติประมาณ 11,530 นาย จากกว่า 90 ประเทศ ถูกส่งไปประจำการในปฏิบัติการรักษาสันติภาพของสหประชาชาติ 11 ปฏิบัติการ และคณะผู้แทนการเมืองพิเศษ 6 คณะผู้แทน "ภารกิจของตำรวจสหประชาชาติคือการเพิ่มสันติภาพและความมั่นคงระหว่างประเทศโดยสนับสนุนประเทศสมาชิกในสถานการณ์ขัดแย้ง หลังความขัดแย้ง และวิกฤตการอื่น ๆ เพื่อให้บรรลุบริการตำรวจที่มีประสิทธิภาพ ประสิทธิผล เป็นตัวแทน ตอบสนอง และรับผิดชอบ ซึ่งให้บริการและปกป้องประชากร"
ประวัติ

ตั้งแต่คริสต์ทศวรรษ 1960 เป็นต้นมา ประเทศสมาชิกของสหประชาชาติได้ส่งเจ้าหน้าที่ตำรวจไปช่วยปฏิบัติการรักษาสันติภาพของสหประชาชาติ เดิมที ภารกิจการรักษาสันติภาพของปฏิบัติการเหล่านี้จำกัดอยู่เพียงการเฝ้าติดตาม สังเกตการณ์ และรายงาน แต่ในช่วงต้นคริสต์ทศวรรษ 1990 การให้คำแนะนำ การให้คำปรึกษา และการฝึกอบรมบุคลากรได้ถูกนำมาใช้ในกิจกรรมของปฏิบัติการรักษาสันติภาพ ตำรวจของสหประชาชาติซึ่งได้รับอนุญาตจากคณะมนตรีความมั่นคงแห่งสหประชาชาติตามหลักนิติธรรมและสิทธิมนุษยชนระหว่างประเทศ มีหน้าที่รักษาความสงบเรียบร้อยของประชาชน ปกป้องชีวิตและทรัพย์สินแทนกองกำลังตำรวจของประเทศเจ้าภาพที่มีฐานะเป็นเพียงผู้สังเกตการณ์
ตำรวจของสหประชาชาติประกอบด้วยหน่วยตำรวจรักษาสันติภาพ (Formed Police Units: FPU) เจ้าหน้าที่ตำรวจรักษาสันติภาพ (individual police officers: IPO) ชุดเฉพาะทาง และผู้เชี่ยวชาญพลเรือน ใช้แนวทางการตำรวจที่เน้นชุมชนและนำโดยหน่วยข่าวกรองเพื่อมีส่วนสนับสนุนในการปกป้องพลเรือนและสิทธิมนุษยชน จัดการกับความรุนแรงทางเพศและบนพื้นฐานทางเพศ ความรุนแรงทางเพศที่เกี่ยวข้องกับความขัดแย้ง อาชญากรรมร้ายแรงและที่ก่อขึ้นเป็นองค์กร เป็นต้น และดำเนินการสืบสวน ปฏิบัติการพิเศษ และรักษาความปลอดภัยในการเลือกตั้ง (S/2016/952)
ตำรวจสหประชาชาติให้บริการคุ้มครองและให้คำปรึกษาที่ครอบคลุมและสอดประสานกันในคณะผู้แทนรักษาสันติภาพ 18 แห่งทั่วโลก ตั้งแต่ประเทศเฮติในอเมริกากลาง (MINUSTAH) ไปจนถึงประเทศในแอฟริกา ได้แก่ ซาฮาราตะวันตก (MINURSO) มาลี (MINUSMA) ดาร์ฟูร์ (UNAMID) ไลบีเรีย (UNMIL) โกตดิวัวร์ (UNOCI) สาธารณรัฐแอฟริกากลาง (MINUSCA) สาธารณรัฐประชาธิปไตยคองโก (MONUSCO) อาไบเย (UNISFA) ซูดานใต้ (UNMISS) ลิเบีย (UNSMIL) กินี-บิสเซา (UNIOGBIS) ในเอเชีย อัฟกานิสถาน (UNAMA) อิรัก (UNAMI) เลบานอน (UNIFIL) และในยุโรป โคโซโว (UNMIK) และไซปรัส (UNFICYP)
ในคอซอวอและติมอร์-เลสเต ตำรวจสหประชาชาติได้รับมอบหมายให้ทำหน้าที่ปกป้องกฎหมายและความสงบเรียบร้อย ขณะเดียวกันก็ช่วยอำนวยความสะดวกในการเปิดตัวบริการตำรวจในประเทศเกิดใหม่ ภารกิจตำรวจสหประชาชาติในโคโซโวช่วยให้ก่อตั้งบริการตำรวจคอซอวอได้สำเร็จ ในติมอร์-เลสเต ตำรวจสหประชาชาติกลับมาทำหน้าที่ตามแบบแผนเดิมอีกครั้ง โดยให้คำแนะนำและควบคุมดูแลการปฏิบัติการต่าง ๆ โดยปล่อยให้เขตต่าง ๆ ของประเทศอยู่ภายใต้การควบคุมของตำรวจแห่งชาติ ตั้งแต่คริสต์ทศวรรษ 1990 เป็นต้นมา จำนวนเจ้าหน้าที่ตำรวจสหประชาชาติที่ปฏิบัติหน้าที่เพิ่มขึ้นอย่างมีนัยสำคัญจาก 5,233 นาย ในเดือนมีนาคม พ.ศ. 2536 เป็น 14,703 นาย ที่ประจำการในเดือนมีนาคม พ.ศ. 2554 และลดลงเหลือ 11,963 นายในปี พ.ศ. 2560 (มีนาคม พ.ศ. 2560)
ตำรวจสหประชาชาติสามารถถูกส่งไปประจำการร่วมกับเจ้าหน้าที่ทหารหรือส่งไปประจำการด้วยตนเอง โดยผ่านจุดประสานงานระดับโลกด้านตำรวจ ความยุติธรรม และความถูกต้อง เจ้าหน้าที่ตำรวจสหประชาชาติจากกองตำรวจถาวรแห่งสหประชาชาติยังให้ความช่วยเหลือทีมงานประจำประเทศของสหประชาชาติ โดยมีผู้ประสานงานประจำสหประชาชาติเป็นหัวหน้าทีม
ความรับผิดชอบ

ความรับผิดชอบและบทบาทของตำรวจสหประชาชาติ (UNPOL) ในปฏิบัติการรักษาสันติภาพหรือในคณะผู้แทนพิเศษทางการเมืองอาจแตกต่างกันไป ขึ้นอยู่กับความเป็นจริงของแต่ละภารกิจ
สถาบันการตำรวจของรัฐเจ้าภาพมักเป็นผู้รับผิดชอบหลักในการเชื่อมโยงระหว่างรัฐบาลและปัญหาความปลอดภัย ดังนั้น ตำรวจสหประชาชาติจึงมีบทบาทสำคัญในการสร้างศักยภาพของสถาบันการตำรวจของรัฐเจ้าภาพและหน่วยงานบังคับใช้กฎหมายอื่น ๆ โดยเฉพาะอย่างยิ่งในสถานการณ์ที่มีข้อขัดแย้งและภายหลังข้อขัดแย้ง รวมไปถึงความช่วยเหลือทางเทคนิค การจัดวางสถานที่ร่วมกัน การฝึกอบรม และโปรแกรมการให้คำปรึกษา หากได้รับมอบหมาย
โดยพื้นฐานแล้ว มีสามประเภทที่แตกต่างกันในการทำงานในตำรวจสหประชาชาติ:
ในฐานะเจ้าหน้าที่ตำรวจรักษาสันติภาพ (Individual Police Officer: IPO) : เจ้าหน้าที่ตำรวจรักษาสันติภาพจะได้รับการยืมตัวเป็นการชั่วคราวเพื่อทำงานภายในองค์การสหประชาชาติและแบ่งปันความรู้กับสถาบันตำรวจของรัฐเจ้าภาพ ความพยายามขององค์การสหประชาชาติคือการนำเจ้าหน้าที่ผู้เชี่ยวชาญเฉพาะด้านระดับสูงไปยังพื้นที่ปฏิบัติภารกิจ ข้อกำหนดบางประการในการทำงานเป็นเจ้าหน้าที่ตำรวจรักษาสันติภาพ เช่น ต้องมีอายุอย่างน้อย 25 ปี สูงสุด 62 ปี และมีประสบการณ์การทำงานที่เกี่ยวข้องกับตำรวจขั้นต่ำ 5 ปี
เป็นส่วนหนึ่งของหน่วยตำรวจรักษาสันติภาพ (Formed Police Unit: FPU) : บทบาทของหน่วยตำรวจรักษาสันติภาพ ได้แก่ การควบคุมฝูงชนและการปกป้องทรัพย์สินของสหประชาชาติ กำลังทั้งหมดจะได้รับการประเมินในฐานะหน่วยก่อนที่จะถูกส่งไปปฏิบัติการรักษาสันติภาพในพื้นที่ต่าง ๆ
เป็นเจ้าหน้าที่ระดับวิชาชีพและระดับสูง: การแต่งตั้งแบบนี้อาจทำให้คุณสามารถเริ่มต้นอาชีพในองค์การสหประชาชาติได้ และมักต้องมีปริญญาโทหรือการศึกษาระดับสูงกว่า เงินเดือนจะสูงกว่า และรวมถึงหน้าที่พิเศษในภารกิจ เช่น หัวหน้าตำรวจและที่ปรึกษาตำรวจอาวุโส
นอกจากนี้ตำรวจสหประชาชาติอาจจะต้องรับผิดชอบต่อ:
การพัฒนานโยบายและแนวทาง: การสร้างนโยบายและแนวทางและการกำหนดพารามิเตอร์ของการรักษาสันติภาพของตำรวจระหว่างประเทศ
การวางแผนเชิงกลยุทธ์: การเสริมสร้างทรัพยากรและความสามารถในการดำเนินการวางแผนเชิงกลยุทธ์ของกองตำรวจ
กระบวนการคัดเลือกและรับสมัคร: การปรับปรุงในการรับสมัคร คัดเลือก จัดสรร และหมุนเวียนเจ้าหน้าที่ที่มีคุณสมบัติสูงในการปฏิบัติภารกิจ เพิ่มจำนวนเจ้าหน้าที่หญิงในหน่วยงานตำรวจของสหประชาชาติ
การสนับสนุนการปฏิบัติภารกิจผ่านศักยภาพของตำรวจประจำ : เพิ่มประสิทธิภาพการสนับสนุนการปฏิบัติการที่ให้ไว้โดยศักยภาพของตำรวจประจำการ
การตอบสนองต่อความรุนแรงทางเพศและทางเพศสภาพ  (SGBV) : การเสริมสร้างการตอบสนองต่อความรุนแรงทางเพศและทางเพศสภาพ และการสร้างแนวทางเพื่อช่วยเหลือเจ้าหน้าที่ตำรวจ
ผู้นำระดับโลก ความร่วมมือและความร่วมมือระดับภูมิภาค: เป็นผู้นำด้านงานตำรวจระหว่างประเทศและการพัฒนาความร่วมมือเพื่อการส่งมอบภารกิจได้อย่างมีประสิทธิผลมากขึ้น
ปฏิบัติการปัจจุบัน > กินี

สำนักงานข้าหลวงใหญ่สิทธิมนุษยชนแห่งสหประชาชาติ (OCHR) แสดงความกังวลอย่างยิ่งต่อการใช้กำลังเกินกว่าเหตุของกองกำลังรักษาความมั่นคงกินีต่อผู้ประท้วงก่อนการเลือกตั้งประธานาธิบดีรอบสองซึ่งล่าช้ามาเป็นเวลานาน มีผู้เสียชีวิต 1 รายและบาดเจ็บอีกกว่า 60 ราย เมื่อกองกำลังของรัฐบาลใช้กระสุนจริงเพื่อปราบปรามการประท้วงในกรุงโคนาครี เมืองหลวงของประเทศ
สำนักงานฯ กล่าวว่า แม้สำนักงานฯ จะตระหนักดีว่าทางการมีงานยากในการจัดการกับการชุมนุม ซึ่งในบางกรณีกลายเป็นความรุนแรง เช่น การขว้างก้อนหิน แต่สำนักงานฯ กล่าวว่าเชื่อว่ากองกำลังของรัฐบาลได้ละเมิดสิทธิมนุษยชนอย่างร้ายแรงด้วยการยิงพลเรือนที่ไม่มีอาวุธแบบไม่เลือกหน้า บางครั้งในระยะเผาขน บุกเข้าไปและรื้อค้นบ้านเรือนส่วนบุคคล และทุบตีชายหนุ่มที่ไม่ต่อต้านอย่างรุนแรง กองกำลังรักษาความมั่นคงบางส่วนดูเหมือนจะโจมตีพื้นที่ทั้งหมดแบบไม่เลือกหน้า และแทบไม่มีการพยายามแยกแยะระหว่างผู้ประท้วงที่ใช้ความรุนแรงกับผู้ที่ไม่ได้เข้าร่วมการชุมนุม สำนักงานฯ กล่าวว่า สำนักงานฯ ยังได้รับการยืนยันแล้วว่ามีผู้คนจำนวนไม่ทราบแน่ชัดที่ถูกปฏิเสธการให้บริการทนายความโดยพลการ ซึ่งถือเป็นการฝ่าฝืนกฎหมายด้วย
ปฏิบัติการปัจจุบัน > อัฟกานิสถาน

นายบัน คี มูน เลขาธิการสหประชาชาติ และคณะมนตรีความมั่นคงแห่งสหประชาชาติ เริ่มประณามการโจมตีฆ่าตัวตายที่สำนักงานใหญ่ของสหประชาชาติในเมืองเฮรัต ทางตะวันตกของอัฟกานิสถาน ซึ่งเป็นที่ตั้งสำนักงานของเจ้าหน้าที่ของคณะผู้แทนสหประชาชาติในประเทศและหน่วยงานอื่น ๆ โฆษกของเลขาธิการสหประชาชาติกล่าวในแถลงการณ์ว่า ไม่มีผู้เสียชีวิตในหมู่เจ้าหน้าที่สหประชาชาติ แต่เจ้าหน้าที่รักษาความปลอดภัยบางคนได้รับบาดเจ็บ ผู้ก่อเหตุหลายคนเสียชีวิตจากการโจมตีครั้งนี้ และสหประชาชาติกำลังดำเนินการสืบสวนอย่างเต็มที่ นอกจากนี้ คณะผู้แทนช่วยเหลือสหประชาชาติในอัฟกานิสถาน (UNAMA) ยังได้ประณามการโจมตีครั้งนี้ และเน้นย้ำว่า องค์การฯ อยู่ในอัฟกานิสถานเพื่อสนับสนุนความพยายามในการฟื้นฟูสันติภาพและให้ความช่วยเหลือด้านมนุษยธรรมและการพัฒนาแก่ประชาชน อย่างไรก็ตาม การโจมตีครั้งนี้ไม่ได้ขัดขวางกิจกรรมของสหประชาชาติในเมืองเฮรัต
ปฏิบัติการปัจจุบัน > ซูดาน

สหประชาชาติพร้อมให้ความช่วยเหลือในการลงประชามติ ซึ่งจะตัดสินว่าซูดานใต้จะประกาศเอกราชจากประเทศที่ใหญ่ที่สุดในแอฟริกาหรือไม่ เจ้าหน้าที่ขององค์การสหประชาชาติกล่าวเมื่อวันนี้ โดยการลงทะเบียนผู้มีสิทธิเลือกตั้งจะเริ่มขึ้นในอีก 2 สัปดาห์ ในวันลงคะแนนเสียง ชุดลงทะเบียนกว่า 3,000 ชุดเพื่อแจกจ่ายในซูดานใต้ และ 840 ชุดสำหรับซูดานเหนือ พร้อมด้วยสมุดลงทะเบียนและบัตรต่างๆ ได้รับการส่งมอบให้กับ SSRC และสำนักงานในจูบา เมืองหลวงทางใต้
เส้นเวลา

พ.ศ. 2503: เจ้าหน้าที่ตำรวจคนที่ 2 ถูกนำมาใช้ในปฏิบัติการของสหประชาชาติในคองโก (ONUC)
พ.ศ. 2507: ถือเป็นครั้งแรกที่มีการใช้ส่วนประกอบของตำรวจอย่างเป็นทางการในกองกำลังรักษาสันติภาพของสหประชาชาติในไซปรัส
พ.ศ. 2532 : เห็นว่ามีการใช้ตำรวจสหประชาชาติเพิ่มมากขึ้นเนื่องจากสงครามเย็นสิ้นสุดลง
ตำรวจถูกใช้ในการปฏิบัติการรักษาสันติภาพในนามิเบีย เอลซัลวาดอร์ และโมซัมบิก
พ.ศ. 2538 : ตำรวจสหประชาชาติมีบทบาทสำคัญในภารกิจของสหประชาชาติในบอสเนียและเฮอร์เซโกวีนา
ได้รับการยอมรับว่าเป็นเครื่องมือสำคัญในการช่วยให้ประเทศฟื้นตัวจากความขัดแย้ง
พ.ศ. 2542: ตำรวจสหประชาชาติถูกส่งไปประจำการที่คอซอวอ
พ.ศ. 2543: ตำรวจสหประชาชาติ 5840 นายกำลังปฏิบัติภารกิจรักษาสันติภาพ
พ.ศ. 2549 : ก่อตั้งกองกำลังประจำการขึ้น
สำนักงานตำรวจแห่งชาติส่งตำรวจไทยจำนวน 31 นาย เข้าร่วมคณะผู้แทนบูรณาการของสหประชาชาติในติมอร์ตะวันออก (UNMIT)
พ.ศ. 2550 : หน่วยตำรวจรักษาสันติภาพซึ่งเป็นผู้หญิงครึ่งหนึ่งถูกส่งจากอินเดียไปยังไลบีเรีย
เจ้าหน้าที่บางส่วนยังถูกส่งไปที่ดาร์ฟูร์ด้วย
พ.ศ. 2560: สำนักงานตำรวจแห่งชาติส่งตำรวจไทยจำนวน 10 นาย เข้าร่วมคณะผู้แทนสหประชาชาติในซูดานใต้ (UNMISS)
พ.ศ. 2561: สำนักงานตำรวจแห่งชาติส่งตำรวจไทยจำนวน 5 นาย เข้าร่วมคณะผู้แทนสหประชาชาติในซูดานใต้ (UNMISS)
หน้าที่

หน้าที่บางส่วนของตำรวจสหประชาชาติ ได้แก่ :
การบังคับใช้กฎหมายชั่วคราว: รับผิดชอบงานตำรวจและการบังคับใช้กฎหมายทั้งหมด ตัวอย่างได้แก่ ปฏิบัติการในโคโซโวและติมอร์-เลสเต
หน่วยตำรวจรักษาสันติภาพ: รับผิดชอบการควบคุมฝูงชนและระงับการจลาจล
การคุ้มครองบุคลากรของสหประชาชาติ: ทำงานร่วมกับหน่วยงานบังคับใช้กฎหมายท้องถิ่น
ดูเพิ่ม

องค์การตำรวจอาชญากรรมระหว่างประเทศ
สหประชาชาติ
ทบวงปฏิบัติการสันติภาพแห่งสหประชาชาติ
ทบวงกิจการการเมืองและการสร้างสันติภาพแห่งสหประชาชาติ
หน่วยตำรวจรักษาสันติภาพ
แหล่งข้อมูลอื่น

เว็บไซต์ทางการ
รถตำรวจสหประชาชาติในเมืองดิลี ติมอร์-เลสเต
ตำรวจอินเดียจากหน่วยตำรวจรักษาสันติภาพโดย MONUSCO และตำรวจแห่งชาติคองโกลาดตระเวนตามท้องถนนในเมืองโกมา จังหวัดนอร์ดคิวู สาธารณรัฐประชาธิปไตยคองโก 7 ธันวาคม 2554